Késsel és törölközővel ment a dohányboltba rabolni | BEOL
elek 2018. 09. 16. 08:12
Törölközővel takarta el az arcát, így ment be egy fiatal fiú szombaton, 16 óra körül, egy eleki dohányboltba. Egy késsel megfenyegette az eladót és a bevétel átadását követelte. A bolt alkalmazottja ezt megtagadta, ezért a fiú elhagyta az üzletet. Az eladó felismerte a 17 éves eleki fiatalt, akit a rendőrök egy órán belül elfogtak a lakásán. A Gyulai Rendőrkapitányság rablás bűntett kísérlete miatt indított büntetőeljárást ellene és őrizetbe vette.